זו לא אני
זו לא אני שנוסעת עם ההאמר למסע שורשים במספרה; זו לא אני שמוכרת חלומות בקרן סיכון ואשליה; זו לא אני שמהמרת על חסכונותי לעת זיקנה; זו לא אני שזורקת אנשים מבתיהם; קורעת ילדים מחבריהם; מגדלת חיות לניסויים; משלמת לבטלנים בשם האלוהים; זו לא אני שמפריעה למשיח לבוא; זו לא אני שמנסרת ת׳שמים לפיסות נדלן ושטחים; זו לא אני שממשכנת את הנוף הכי מרשים; זו לא אני שמתחייבת על ההבלים;  כי זה מתאים וזה מה שכולם עושים; לא אני צועדת עם רעש התופים; כצאן מובל לסכין הרווחים; כצאן מובל לסכין הרווחים; כצאן מובל לסכין...; זו לא אני שמפריעה למשיח לבוא; טובה התצפית מהמקומות הנמוכים; היכן שכל המים נאספים; לראות איך מתמוטט בנין הקלפים; איך מתרסק בעודו משחד את האורחים; הקטר כבר נפל; הקרונות עוד נוסעים; הקטר כבר נפל; הקרונות עוד נוסעים; זו לא אני שמפריעה למשיח לבוא.; 